SVETOVNI DAN VARČEVANJA NA SREDNJI ŠOLI SREČKA KOSOVELA SEŽANA

Bliža se svetovni dan varčevanja - 31. oktober. V ta namen smo se na Srednji  šoli Srečka Kosovela Sežana  odločili, da 24. 10. 2007 k nam  povabimo  predstavnike A-banke, in sicer   gospo Nevo Tavčar in  gospoda  Dejana Gašperšiča, ki sta  dijakom 3. letnikov ekonomske smeri in ekonomske gimnazije predstavila poslovanje banke, storitve, ki jih banka nudi svojim komitentom, ter jim pobližje predstavila produkte, ki jih nudi njihova banka fizičnim in pravnim osebam. 

Razprava je bila za dijake zelo zanimiva in poučna, saj so usvojeno teoretično znanje, ki so ga pridobili v šoli, povezali s konkretnimi primeri iz bančne prakse. 

Dijaki 3. letnikov ekonomske smeri, in sicer Ana Valenčič, Jan Mihalič Tomažič, Manuela Božič in Marko Skok, so  za popestritev dneva naredili maskoto varčevanja, in sicer pujska iz stiropora, ki bo dijake skozi celo šolsko leto opominjal na pomembnost varčevanja. 

Želimo si, da bi naši dijaki že zdaj začeli razmišljati  o raznih oblikah varčevanja in tako  razvili čut za varčevanje, ki postaja iz leta v leto  pomembnejše.

                                                                                                           
Patricija Kastelic Volf